b'\n_START_ARTICLE_\nLu\xc3\xads de Cam\xc3\xb5es\n_START_SECTION_\n\xc5\xbdivljenjepis\n_START_PARAGRAPH_\nCam\xc3\xb5es, najve\xc4\x8dji portugalski pesnik, avtor najpomembnej\xc5\xa1ega zgodovinskega epa portugalske knji\xc5\xbeevnosti Luzitanci (Os Lusiadas), se je rodil konec leta 1524 ali v za\xc4\x8detku 1525 v plemi\xc5\xa1ki dru\xc5\xbeini. \xc5\xa0tudiral je v Coimbri. Plemi\xc4\x8d s pustolovskim duhom in nesre\xc4\x8dnim \xc5\xbeivljenjem se je udele\xc5\xbeil kolonialnih pohodov v severni Afriki, pri tem izgubil desno oko, se zapletel v prepire na dvoru in nato ponovno kot vojak od\xc5\xa1el v portugalske indijske posesti vse tja do Kitajske. Tu je za\xc4\x8del pisati ep Luzitanci in ga 1570 po vrnitvi v domovino leta 1572 objavil. Umrl je v rev\xc5\xa1\xc4\x8dini 1580 v Lizboni.\n_START_SECTION_\nLuzitanci\n_START_PARAGRAPH_\nNaslov epa je mitolo\xc5\xa1ki, ker je bojda ustanovil Portugalsko Bakhov sin Luz in zato naj bi se Portugalci imenovali Luzitanci, Portugalska pa Luzitanija._NEWLINE__NEWLINE_Delo, ki se zgleduje po Vergilovi Eneidi, je poskus regularnega zgodovinskega epa. Luzitanci so napisani v bogatem in preprostem jeziku, ki opeva juna\xc5\xa1ka dejanja in lepo pokrajino. Naslov Luzitanci (Os Lusiadas) pomeni, da ne opeva posameznih junakov, ampak portugalsko zgodovino, junake in kralje, predvsem pa odkritje in osvojitev Indije: Osrednje dogajanje je potovanje Vasca da Gama okoli Afrike in prihod v Indijo; v ta okvir so vlo\xc5\xbeene pripovedi o prej\xc5\xa1njih portugalskih junakih in kraljih.'